Tagasitee eredamad hetked pärinevad öisest Peterburist, kus ilmselt päevastest ummikutest ära vaevatud autojuhid kihutavad kohati kiirusega 100+ … ja seda hoolimata arvukatest miilitsatest, kel öösel tõeline lõikuspidu on. Tagasiteel Peterburist Ivangorodi teen võidusõitu ühe vene  numbrimärkidega Volvo XC90-ga, kes minust küll kolm korda mööda kihutab ja eest kaob, aga ka kolm korda miilitsale trahvi maksab ja piirile ikkagi minust viis minutit hiljem jõuab. Piiril on Venemaa pool umbes nelijakilomeetrine veoautode järjekord ja Eesti pool peaaegu sama … lisaks Eesti poolel 50-meetrine inimsaba, ja seda kell kolm öösel!